**เทศบาลตำบลห้วยยอด ตรวจ ATK หาเชื้อโควิด -19 เชิงรุกให้คณะผู้บริหาร สมาชิกสภาเทศบาล พนักงานเทศบาลและลูกจ้าง ผลการตรวจเป็นลบทุกคน**

วันนี้ (14 ต.ค.64)เวลา 11.00น.ที่บริเวณอาคารพละศึกษาไทยเข้มแข็ง นายธวัชชัย วรพงศ์พัฒน์ นายกเทศมนตรีตำบลห้วยยอด พร้อมคณะผู้บริหาร สมาชิกสภาเทศบาลพนักงานเทศบาล และลูกจ้างทุกกองฝ่าย เข้ารับการตรวจคัดกรองหาเชื้อโควิด-19เชิงรุก ด้วยชุดตรวจหาเชื้อAntigen Test Kit (ATK) ภายหลังพบการระบาดอย่างต่อเนื่องในพื้นที่บริเวณใกล้เคียง ซึ่งผลตรวจปรากฏว่าเป็นลบทุกคน

อย่างไรก็ดี การตรวจหาเชื้อโควิดในครั้งนี้ เพื่อลดความเสี่ยงในการแพร่ระบาด หากพบผู้ติดเชื้อ จะได้นำเข้าสู่กระบวนการกักตัว เฝ้าระวังและรักษาตามกระบวนการต่อไป ทั้งนี้เพื่อช่วยควบคุมการแพร่ระบาด สร้างความมั่นใจให้ประชาชนให้อุ่นใจคลายความวิตกกังวลและปลอดภัย เมื่อรับบริการของเทศบาลตำบลห้วยยอด

พิมมาส จันทร์ผ่อง/นักประชาสัมพันธ์ชำนาญการ/ข่าว

14 ตุลาคม 2564